Stortingsvalget 2013 i Vest-Agder

Stortingsvalget 2013 i Vest-Agder ble avholdt mandag 9. september 2013. Det skulle velges seks stortingsrepresentanter for Vest-Agder for perioden 2013 til 2017, herav fem distriktsmandater og ett utjevningsmandat.

Innvalgte i perioden 2009-2013
I perioden 2009-2013 har følgende representanter vært valgt inn fra Vest-Agder:

Fremskrittspartiet: Åse Michaelsen (mandat 1), Henning Skumsvoll (mandat 5)
Arbeiderpartiet: Kari Henriksen (mandat 2)
Høyre: Peter Skovholt Gitmark (mandat 3)
Kristelig Folkeparti: Dagrun Eriksen (mandat 4)
Sosialistisk Venstreparti: Alf Holmelid (utjevningsmandat)

Arbeiderpartiet var nærmest til å ta sistemandatet fra Fremskrittspartiet.

Peter Gitmark og Henning Skumsvoll ønsket ikke gjenvalg i 2013.

Nominasjon 2013 
Det er 16 valglister som er godkjent av fylkesvalgstyret i Vest-Agder.

Arbeiderpartiet 
Både Kari Henriksen og Odd Omland som sto på de to øverste plassene i 2009 ønsker renominasjon. På nominasjonsmøtet 8. desember ble følgende nominert på topp:

 Kari Henriksen, Kristiansand
 Odd Omland, Kvinesdal
 Linda Verdal, Mandal

Fremskrittspartiet 

Fremskrittspartiet fikk som eneste parti innvalgt 2 representanter fra Vest-Agder i 2009, men ligger etter meningsmålingene ann til kun å få ett mandat ved valget i 2013. Hennig Skumsvoll som sto på andreplass på lista i 2009 ønsket ikke gjenvalg. Nominasjonskomiteen innstilte Åse Michaelsen (gjenvalg), Kjell-Ivar Larsen og Sissel Ekeblad Andersen på de tre øverste plassene. Andersen trakk seg imidlertid som kandidat før nominasjonmøtet 8. desember. Følgende tre ble nominert på topp:

 Åse Michaelsen, Mandal
 Kjell-Ivar Larsen, Kvinesdal
 Øyvind Berntsen, Kristiansand

Høyre 

Vest-Agder Høyre avholdt nominasjonsmøte 5. november 2012 og følgende ble nominert på de tre øverste plassene:
 
 Ingunn Foss, Lyngdal
 Norunn Tveiten Benestad, Kristiansand
 Benjamin Grønvold, Søgne

De to første ble valgt enstemming, mens fire personer kjempet om tredjeplassen gjennom to avstemningsrunder.

Kristelig Folkeparti 

Dagrun Eriksen ønsker renominasjon, men åtte partilag inkludert Kristiansand KrF ønsket i stedet Hans Fredrik Grøvan som ny listetopp. Nominasjonskomiteens flertall på fem innstilte Dagrun Eriksen på førsteplass, mens et mindretall på fire ønsket Hans Fredrik Grøvan.

Nominasjonsmøte ble avholdt 16. november 2012. Hans Fredrik Grøvan vant kampvoteringen mot Dagrun Eriksen med 37 mot 27 stemmer. Hele lokallaget til Kristiansand (20 stemmer) stemte for Grøvan. Som årsak til at partiets nestleder ble vraket anførte kommentatorer at hun i fylkespartiet var blitt ansett for liberal i enkelte spørsmål, blant annet knyttet til ekteskap for homofile og bekjennelsesparagrafen i partiet, samt at hun hadde fokusert for mye på rikspolitikk. 
Dagrunn Eriksen har vært innvalgt på Stortinget i fire perioder.

Krfs vedtatte liste (topp tre):

 Hans Fredrik Grøvan, Lyngdal
 Torhild Bransdal, Vennesla
 Per Sverre Kvinlaug, Kvinesdal

Senterpartiet 
Senterpartiet har ikke vært representert fra Vest-Agder siden 1997. Nominasjonsmøtet vedtok følgende kanditater på topp:
 Thor Jørgen Tjørhom, Sirdal
 Johnny Greibesland, Songdalen
 Eirin Stave Samuelsen, Farsund

Sosialistisk Venstreparti 

Alf Holmelid ønsker gjenvalg.. Han kom inn på et utjevningsmandat ved forrige valg og var SV´s første representant fra Vest-Agder noensinne.

 Alf Egil Holmelid, Kristiansand
 Mali Steiro Tronsmoen, Kristiansand
 Marie-Theres Helgestad Kolnes, Farsund

Venstre 

Venstre hadde ingen stortingsrepresentanter fra Vest-Agder i perioden 2009-2013. Anne Margrethe Larsen representerte partiet 2005-2009 på et utjevningsmandat.

Til stortingsvalget 2013 avholdt Vest-Agder og Aust-Agder Venstre felles nominasjonsmøte i Lillesand 28. oktober 2012 og stiller med identisk Agderliste i begge fylkene.

De tre øverste kandidatene ble:

 Hans Antonsen, Grimstad
 Kristin Øygarden, Kristiansand
 Pål Koren Pedersen, Arendal

Andre partier 
De Kristne: 1) Norunn Hågan Walvick, Bergen
Demokratene i Norge: 1) Vidar Kleppe, Kristiansand
Det Liberale Folkepartiet: 1) Christian Rødli Amble, Kristiansand
Kystpartiet: 1) Roger Dyrøy, Mandal
Miljøpartiet De Grønne: 1) Birte Simonsen, Kristiansand
Norges Kommunistiske Parti: 1) Petter Ivar Grønås, Kristiansand
Pensjonistpartiet: 1) Ole Odd Berge, Kristiansand
Piratpartiet: 1) Tale Mathilde Haukbjørk Christiansen Østrådal, Kristiansand
Rødt: 1) Kasper Espeland Bekkeli, Kristiansand

Meningsmålinger 

Meningsmålinger for Vest-Agder med spørsmål om stortingsvalg

Oppslutning:

Mandatfordeling:

Valgresultat 
Det var 126 317 stemmeberettigede velgere i Vest-Agder.

Referanser 

Vest-Agder
Politikk i Vest-Agder